**VEGA hylder alle hjørner af den danske sangskat**

*Når VEGA hylder Den Danske Sangskat i Store VEGA 12. september, bliver det med repræsentanter fra alle hjørner af den danske kulturarv – fra Suspekt til Dodo til Silas Bjerregaard samt seneste tilføjelse til aftenens program, kulturminister Bertel Haarder.*

Den danske kulturarv bliver taget op til debat, når VEGA inviterer til fællessang og hylder Den Danske Sangskat i Store VEGA 12. september. Den danske kulturarv spænder bredt, det samme gør de sange, der skal synges, og de musikere der er på scenen.

**Kulturminister Bertel Haarder tilføjet som gæst**

Sammen med sangguide [Michael Bojesen](http://michaelbojesen.dk/), [Suspekt](https://www.facebook.com/suspekt), [Dodo](https://www.facebook.com/dodoandthedodosofficial), [Silas Bjerregaard](http://www.turboweekend.com/), [Christian Hjelm](http://www.christianhjelm.dk/), [Kjartan Arngrim](https://www.facebook.com/kjartanarngrim), [Ida Wenøe](https://www.facebook.com/idawenoe) og [Katinka](https://www.facebook.com/katinkamusik), vil [kulturminister Bertel Haarder](http://www.ft.dk/Folketinget/findMedlem/VBEHA.aspx) træde op på scenen i Store VEGA og præsentere deres bud på en dansk sangskat.

Sangene er udvalgt af aftenens medvirkende, af VEGA og af publikum, der har ønsket og indsendt deres bud på sangskatte, og derfor bliver aftenens program også bredt.

**Bredt sangprogram**

Udover at synge Bertel Haarders eget bidrag til Højskolesangbogen ’Der er et venligt lille land’, er Dodo & The Dodos’ 80’er klassiker ’Vågner I Natten’, Mathias Nielsen og Mads Nielsens smukke ’En Lærke Letted’, Back To Backs ’Jonathan’, Solen Er Så Rød Mor’ af Carl Nielsen, Suspekts egen ’Danmark’ og mange mange flere på aftenens program. Med valget af sange er det målet, at nå så vidt omkring i den danske sangskat som muligt.

“*På lørdag giver vi et lille indblik i den enorme og fantastiske samling af sange, vi har i Danmark. Vi dykker ned i de sange vi elsker og som gør indtryk, og vi kommer til at prikke til din opfattelse af hvor bred vores sangskat faktisk er. Samtidig vil vi opfordre alle til at synge mere sammen og vise at fællesskab absolut er på mode på Vesterbro*”, siger booker og arrangør Lene Vive Kristoffersen.

**Få en bid mad til sangskatten**

Lørdag aften vil der også være mulighed for at få en bid god dansk sensommermad.

Kom i stemning til når VEGA hylder Den Danske Sangskat: <https://open.spotify.com/user/lenevive/playlist/5gMaBHFui2GGy4pHRNsTDM>

*Livet er en dejlig gave, jorden er en herlig jord. der er øller i min mave, der står krokus på mit bord. Når reserverne skal stille for at splitte kloden ad skriver jeg med kruspersille verdens mindste heltekvad*.

(*Halfdan Rasmussen)*

**Fakta om arrangementet:**

VEGA hylder Den Danske Sangskat

Lørdag den 12. september kl. 18.00

Store VEGA, Enghavevej 40, 1674 København V

170 kr. + gebyr

Forsalg via VEGAs hjemmeside og Billetnet

[Læs mere og køb billet til VEGA hylder den danske sangskat](http://vega.dk/event/18245)

For yderligere oplysninger, kontakt venligst:

Marie Louise Fuglsang-Damgaard

Kommunikationsmedarbejder, VEGA

[mf@vega.dk](mailto:mf@vega.dk) / 3326 0933